Nolikuma 8. pielikums
Iepirkuma līguma projekts
UZŅĒMUMA LĪGUMS
par datu noliktavas un biznesa analīzes risinājuma uzturēšanu un pilnveidošanu

_______, sagatavošanas datums 202_. gada __________.
Līguma reģistrācijas numuru skatīt dokumenta pielikumā.
Parakstīšanas datums ir pēdējā pievienotā droša elektroniskā paraksta un tā laika zīmoga datums.  

Akciju sabiedrība „Latvijas valsts meži”, reģistrācijas numurs 40003466281 (turpmāk – Pasūtītājs), ________ personā, kurš rīkojas saskaņā ar ______________________, no vienas puses, un 

_________________, reģistrācijas numurs (turpmāk – Uzņēmējs), _________ personā, kurš rīkojas uz _______ pamata, no otras puses, 

kopā turpmāk – Puses, 
piemērojot Publisko iepirkumu likuma 8. panta pirmās daļas 1. punktu, saskaņā ar atklāta konkursa „Datu noliktavas un biznesa analīzes risinājuma uzturēšana un pilnveidošana” (identifikācijas numurs AS LVM _2026_78_Ak) (turpmāk – Konkurss) rezultātiem, CPV klasifikators 72200000-7 (programmatūras izstrādes un konsultāciju pakalpojumi), noslēdz šādu līgumu (turpmāk – Līgums):

1. LĪGUMĀ LIETOTIE TERMINI
1.1. Standarta programmatūra – operētājsistēma, biroja programmatūra Microsoft Office, datu bāzu vadības sistēma un citas līdzīgas programmatūras.
1.2. Darbs – Pasūtītāja programmatūras izstrādes pieteikums, lai reģistrētu pieprasījumu veikt aktivitātes saskaņā ar tehnisko specifikāciju (1. pielikums). 
1.3. Uzturēšanas darbi – sistēmas produkcijas vidē esošas funkcionalitātes kļūdas un problēmas novēršana saskaņā ar tehnisko specifikāciju. 
1.4. Attīstības/Izstrādes darbi – jaunas funkcionalitātes/ tehnisko komponenšu un papildinājumu izstrāde saskaņā ar tehnisko specifikāciju.
1.5. Darba uzdevums – darbs vai darbu kopa, kam noteikta izpildes metode, izmaiņas, izpildes termiņš. Darba uzdevuma paraugs noteikts tehniskajā specifikācijā.
1.6. Nodevumi – Pasūtītājam nododamais Darbu produkts.
1.7. Problēma – Pieteikums par Darba uzdevuma ietvaros izpildīto Darbu neatbilstību izvirzītām prasībām saskaņā ar Darba uzdevumu un Līguma noteikumiem.
1.8. Uzturēšanas problēma – problēma, kura konstatēta sistēmas produkcijas vidē.
2. LĪGUMA PRIEKŠMETS UN LĪGUMCENA
2.1.    Pasūtītājs uzdod un Uzņēmējs sniedz par atlīdzību ar saviem vai apakšuzņēmēja darba rīkiem un personālu datu noliktavas un biznesa analīzes risinājuma uzturēšanas un pilnveidošanas, un pakalpojumus saskaņā ar tehnisko specifikāciju (1. pielikums) un Pasūtītāja norādījumiem (turpmāk – Darbi). Darbi ietver:
[bookmark: _Toc209512975]2.1.1. prasību analīzi, Nodevums – programmatūras prasību specifikācija;
2.1.2. programmatūras izstrādi, Nodevumi:
[bookmark: _Toc209512976]2.1.2.1. programmatūras kods;
2.1.2.2. kompilētā piegāde;
2.1.2.3. dokumentācija;
2.1.2.4. konsultācijas par Pasūtītāja infrastruktūras un Standarta programmatūras plānoto izmaiņu ietekmi uz veikto programmatūras izstrādi;
2.1.3. ar programmatūras testēšanu saistītos darbus (turpmāk – Testēšana), kas ietver:
2.1.3.1. programmatūras testēšanas plānošanu;
2.1.3.2. programmatūras funkcionālo un tehnisko testēšanu;
2.1.3.3. programmatūras veiktspējas testēšanu;
2.1.3.4. programmatūras atkārtotu pārtestēšanu;
2.1.3.5. automātisko testu sagatavošanu;
2.1.4. programmatūras uzturēšanas darbus, turpmāk – Uzturēšana.
2.2.   Līgumcena nepārsniedz _____ EUR (_______). Papildus maksā pievienotās vērtības nodokli (turpmāk – PVN) saskaņā ar normatīvajiem aktiem. 
2.3.   Līgumcena atbilstoši Konkursa rezultātiem ietver visas ar Darbu izpildi saistītās izmaksas, tajā skaitā darbaspēka, transporta, sakaru izmaksas, nodokļus (izņemot pievienotās vērtības nodokli), nodevas un citus obligātos maksājumus.
2.4.  Pasūtītājs pārskata Līguma 2. pielikumā noteikto vidējo cilvēkdienas cenu, ja patēriņa cenas procentuālās izmaiņas no iepriekšējās cenas pārskatīšanas dienas vai Līguma noslēgšanas dienas, ja cena līdzšinējā Līguma darbības laikā nav pārskatīta, saskaņā ar Latvijas Republikas Centrālās statistikas pārvaldes apkopotajiem datiem ir lielākas par septiņiem procentiem (+/-7%). Cenu pārrēķina vienu reizi gadā, to palielinot vai samazinot par patēriņa cenu procentuālo izmaiņu. Šī punkta noteikumus nepiemēro Līguma pirmajā darbības gadā. 

3. DARBU IZPILDE, PIEŅEMŠANA UN APMAKSA
3.1. Pasūtītājs reģistrē Darbus Uzņēmēja elektroniskajā pieteikumu reģistrā. Par Darbu izpildes prioritāti un secību Puses vienojas projekta sanāksmē. Uzņēmējs nodrošina nepieciešamos resursus Darbu izpildei.
3.2. Uzņēmējs risina Uzturēšanas problēmas tehniskajā specifikācijā noteiktajā kārtībā. Par atrisinātajām Uzturēšanas problēmām reizi ceturksnī Puses sagatavo un paraksta Uzturēšanas protokolu, kas ietver tehniskajā specifikācijā noteiktos kvalitātes mērījumus.
3.3. Darbu izpildei Pasūtītājs sagatavo Darba uzdevumu, kurā norāda:
3.3.1. Darbu saturu, pievienojot vispārējo prasību aprakstu (detalizācijā, kāda ir pieejama Pasūtītājam uz Darba uzdevuma sagatavošanas dienu); 
3.3.2. Darbu izpildes prognozētās kopējās izmaksas atbilstoši Līguma 2. pielikumā noteiktajām cilvēkdienas izmaksām (precizitātē, kādu pieļauj Līguma 3.3.1. punktā noteikto prasību detalizācija). Projekta vadības, Līguma pārvaldības un citas organizatoriskās izmaksas nepārsniedz 10 procentus no Darba uzdevuma izpildes izmaksām, kas aprēķināmas Darbu pieņemšanas – nodošanas procesā; 
3.3.3. Darbu izpildes termiņu;
3.3.4. Nodevumu.
3.4. Darba uzdevuma projektu nosūta elektroniski uz Līguma 9.3.1. punktā noteikto Uzņēmēja elektroniskā pasta adresi vai reģistrē Uzņēmēja elektroniskajā pieteikumu reģistrā. Darba uzdevums uzskatāms par saņemtu vienas darbdienas laikā pēc nosūtīšanas un Pusēm saistošu bez parakstiem. 
3.5. Uzņēmējs piecu darbdienu laikā vai citā periodā, Pusēm savstarpēji vienojoties, izvērtē Darba uzdevumu un iesniedz Pasūtītājam piedāvājumu. Puses var vienoties par piedāvājuma iesniegšanas termiņa pagarinājumu pēc Uzņēmēja lūguma, ja pamatotu apstākļu dēļ Uzņēmējs nevar iesniegt piedāvājumu noteiktajā termiņā. Piedāvājumā norāda šādu informāciju (detalizācijā, kādu pieļauj Pasūtītājam pieejamā informācija un izvēlētās izstrādes metodes):
3.5.1. Darbu izpildes izmaksas (atsevišķi izdalot analīzei, izstrādei un testēšanai nepieciešamās izmaksas);
3.5.2. Darbu termiņu izpildes plāns (atsevišķi izdalot analīzes, izstrādes darbus un tiem paredzētās iterācijas) ar Nodevumu sarakstu:
3.5.2.1. Ūdenskrituma realizācijas pieeja:
· Darba uzdevuma prasības, pārveidotas par konkrētiem darbiem;
· katram Darbam ir precīzs izpildes laika izvērtējums cilvēkdienās un aprēķināta precīza Darbu izpildes summa;
· izveidots Darbu izpildes kalendārais plāns, kurā norādīts katra Darba uzsākšanas un pabeigšanas laiks.
3.5.2.2. AGILE realizācijas pieeja:
· Darba uzdevuma prasības sadalītas pa posmiem. Katram posmam norādīta realizējamo prasību kopa;
· katram posmam noteikts aptuvens procentuālais svars pret kopējo Darbu apjomu un aptuvenais izpildes laiks cilvēkdienās, kā arī aprēķināta orientējoša posmu izpildes summa, kura var atšķirties no faktiskām posma izmaksām pēc Darbu pabeigšanas;
· izveidots posmu izpildes kalendārais plāns, kurā norādīts katra posma uzsākšanas un pabeigšanas laiks;
3.5.3. izmaksas novērtē atbilstoši cilvēkdienas izmaksām, kas noteiktas Uzņēmēja finanšu piedāvājumā (2. pielikums) vai pārskatītas Līguma 2.4. punktā noteiktajā kārtībā.
3.6. Ja Pasūtītājs piekrīt Uzņēmēja piedāvājumam, Puses paraksta Darba uzdevumu.
3.7. Pušu Projekta vadītāji var vienoties par plānoto Darbu maiņu, nodrošinot līdzvērtīgu Darbu apjomu. 
3.8. Pasūtītājs rīko regulāras MS TEAMS tiešsaistes Projekta organizācijas sanāksmes, kurās piedalās abu Pušu Projekta vadītāji, kā arī citi dalībnieki. Pusēm vienojoties, Projekta organizācijas sanāksmes var rīkot klātienē Pasūtītāja vai Uzņēmēja telpās, nodrošinot nepieciešamo aprīkojumu.
3.9. Uzņēmējs paziņo Pasūtītāja pārstāvim par atbilstoši izpildītajiem Darbiem un iesniedz attiecīgu Nodevumu.
3.10. Pasūtītājs testē un pieņem izpildītos Darbus tehniskajā specifikācijā noteiktajā kārtībā.
3.11. Uzņēmējs sastāda Darbu pieņemšanas – nodošanas aktu par izpildīto Darbu uzdevumu.
3.12. Darbu pieņemšanas – nodošanas aktā Puses norāda izpildītos Darbus, atbilstību Līguma noteikumiem, maksājamo summu un aprēķināto līgumsodu. Uzturēšanas darbu pieņemšanas – nodošanas aktā iekļauj tikai pilnībā atrisinātus darbus (pieteikumus).
3.13. Pasūtītāja pārstāvis 10 darbdienu laikā vai citā periodā, Pusēm savstarpēji vienojoties, pēc Darbu pieņemšanas – nodošanas akta saņemšanas dienas pārbauda izpildīto Darbu kvalitātes atbilstību tehniskajai specifikācijai.
3.14. Ja Pasūtītāja pārstāvis konstatē trūkumus Darbu izpildē un/vai nepieciešami precizējumi Nodevumā, Pasūtītāja pārstāvis informē Uzņēmēju par konstatētajiem trūkumiem un to novēršanas termiņu. Uzņēmējs par saviem līdzekļiem novērš trūkumus, precizē Nodevumu un atkārtoti iesniedz Pasūtītājam. Ja Uzņēmējs atsakās trūkumus novērst, uzskatāms, ka attiecīgie Darbi pilnībā vai daļā nav izpildīti pienācīgi, un par tiem Uzņēmējs neiesniedz rēķinu un Pasūtītājs neveic samaksu.
3.15. Darbu pieņemšanas – nodošanas akts ir pamats Uzņēmēja rēķina izrakstīšanai. Uzņēmējs nosūta rēķinu uz Pasūtītāja elektroniskā pasta adresi: rekini@lvm.lv.
3.16. Pasūtītājs maksā Uzņēmējam par izpildītajiem Darbiem pēcapmaksas veidā, pamatojoties uz Uzņēmēja iesniegtu rēķinu, kas izrakstīts un pievienots attiecīgam Pušu elektroniski parakstītam Darbu pieņemšanas – nodošanas aktam. Uzņēmējs rēķinā norāda Pasūtītāja Līguma numuru, Līguma priekšmeta nosaukumu un Darbu pieņemšanas – nodošanas akta numuru. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis.
3.17. Pasūtītājs apmaksā Uzņēmēja iesniegto rēķinu 15 dienu laikā (uz Latvijā reģistrētas bankas kontu) vai 30 dienu laikā (uz ārvalstī reģistrētas bankas kontu) pēc atbilstoša rēķina un Pušu parakstīta Darbu pieņemšanas – nodošanas akta saņemšanas. Par samaksas dienu uzskatāma diena, kurā veikts bankas pārskaitījums.
3.18. Puses piekrīt pieņemt elektronisko rēķinu, kas atbilst Līgumam un normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību, ko nosaka Ministru kabineta 2019. gada 9. aprīļa noteikumi Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. 
4. LĪGUMA DARBĪBAS LAIKS, TĀ GROZĪŠANAS UN IZBEIGŠANAS KĀRTĪBA
4.1. Līgums stājas spēkā abpusējas parakstīšanas dienā un ir spēkā līdz _____ (trīs gadus no Līguma parakstīšanas dienas) vai līdz brīdim, kad Pasūtītāja veikto maksājumu summa par Līguma priekšmetu ir sasniegusi Līguma 2.2. punktā noteikto līgumcenu (atkarībā no tā, kurš no nosacījumiem iestāsies pirmais).
4.2. Parakstot vienošanos, Puses var grozīt Līguma 4.1. punktā noteikto Līguma darbības laiku, ja:
4.2.1. Pusēm neparedzamu apstākļu rezultātā ir apgrūtināta vai uz laiku neiespējama Darbu izpilde;
4.2.2. Puses saistību savlaicīgas neizpildes rezultātā apgrūtināta otras Puses saistību izpilde;
4.2.3. Puses saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abas Puses.
4.3. Pasūtītājs var vienpusēji atkāpties no Līguma pirms termiņa, nosūtot Uzņēmējam rakstveida paziņojumu, Publisko iepirkumu likumā paredzētajos un šādos gadījumos:
4.3.1. Pasūtītājs konstatē, ka Uzņēmējs nepilda Līgumā noteiktās prasības attiecībā uz Darbu apjomu vai kvalitāti;
4.3.2. Uzņēmējs kavē Darba uzdevuma izpildes termiņu vairāk nekā 30 dienas un kavējuma iemesls nav atkarīgs no trešajām personām vai Pasūtītāja;
4.3.3. Uzņēmējs nenodrošina speciālistu līdzdalību Līguma izpildē atbilstoši Līguma 3. pielikumam;
4.3.4. Uzņēmējs atkārtoti nav novērsis Pasūtītāja norādītos trūkumus Nodevumā, ja trūkumi kvalificējami kā pirmās vai otrās kategorijas kļūdas, kas rodas viena un tā paša iemesla dēļ;
4.3.5. pret Uzņēmēju uzsākts maksātnespējas process vai tā darbība izbeigta vai pārtraukta, vai apturēta Uzņēmēja saimnieciskā darbība;
4.3.6. Līgumu nav iespējams izpildīt tādēļ, ka Uzņēmējam piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības, Ziemeļatlantijas līguma organizācijas dalībvalsts noteiktās sankcijas;
4.3.7. pieprasīt nekavējoties pārtraukt Līguma izpildi, ja Uzņēmējs pārkāpj Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.punktā noteiktos ierobežojumus vai saņemts negatīvs kompetentās valsts drošības iestādes atzinums saskaņā ar noteikumu 4. nodaļā   noteikto;
4.3.8. Līguma izpildes laikā tiek konstatēts, ka Uzņēmējs Līguma izpildē ietver Krievijas Federācijas un Baltkrievijas Republikas izcelsmes preces un pakalpojumus.
4.4. Uzņēmējs var vienpusēji atkāpties no Līguma pirms termiņa, nosūtot Pasūtītājam rakstveida paziņojumu, ja Pasūtītājs kavē Līguma 3.17. punktā noteikto rēķina apmaksas termiņu vairāk nekā 30 dienas.
4.5. Parakstot vienošanos, Puses var izbeigt Līguma darbību pirms termiņa, iepriekš veicot savstarpējos norēķinus. Ja vienošanos par Līguma darbības izbeigšanu slēdz pēc Uzņēmēja ierosinājuma, Pasūtītājs var prasīt Uzņēmējam maksāt līgumsodu līdz 10 procentu apmērā no Līguma neizpildītā apjoma summas bez pievienotās vērtības nodokļa.
5. PUŠU SAISTĪBAS UN ATBILDĪBA
5.1. Pasūtītāja tiesības un pienākumi :
5.1.1. sniegt Uzņēmējam informāciju, kas nepieciešama Darbu izpildei;
5.1.2. nodrošināt, ka Pasūtītāja pilnvarotie darbinieki ir informēti par Līguma priekšmetu un  sadarbojas ar Uzņēmēja darbiniekiem, kā arī piedalās Pušu organizētajās sanāksmēs;
5.1.3. par saviem līdzekļiem iegādāties nepieciešamās Standarta programmatūras licences ar atbalstu testa un produkcijas vižu nodrošinājumam;
5.1.4. pastāvīgi uzraudzīt Darbu izpildes kvalitāti un atbilstību Līguma noteikumiem;
5.1.5. dot Uzņēmējam obligāti izpildāmus norādījumus jautājumos, kas saistīti ar Darbu godprātīgu, kvalitatīvu, savlaicīgu un normatīvajiem aktiem atbilstošu izpildi;
5.1.6. jebkurā Līguma izpildes posmā piesaistīt trešās personas Līguma izpildes un Nodevumu kvalitātes uzraudzībai;
5.1.7. vienojoties ar Uzņēmēju par izvēlēto neatkarīgo ekspertu, piesaistīt ekspertu, lai saņemtu vērtējumu par programmatūras veiktspēju un tās iemesliem. Ja eksperts apstiprina Pasūtītāja sākotnējo vērtējumu, Pasūtītājs var prasīt Uzņēmējam apmaksāt izdevumus par eksperta pakalpojumiem;
5.1.8. informēt Uzņēmēju par plānotajiem ceturkšņa darbiem, to aptuveno apjomu vismaz trīs nedēļas pirms ceturkšņa sākuma, lai Uzņēmējs nodrošinātu speciālistu pieejamību;
5.1.9. pieprasīt Uzņēmējam informāciju, kas apliecina Līguma izpildē iesaistītā personāla atbilstību Konkursa dokumentācijā noteiktajām prasībām;
5.1.10. rakstveidā motivēti pieprasīt Uzņēmējam nomainīt Līguma izpildē iesaistīto speciālistu, ja Darbi nav izpildīti pienācīgi, tajā skaitā rodas šaubas par speciālista kvalifikāciju, Darbu izpildes kvalitāti vai efektivitāti.
5.1.11. iepazīstināt Uzņēmēju ar Pasūtītāja informācijas resursu drošības noteikumiem. 
5.2. Uzņēmēja tiesības un pienākumi:
5.2.1. par visiem apstākļiem, kas ietekmē Darbu izpildi, nekavējoties, bet ne vēlāk kā vienas darbdienas laikā, rakstveidā informēt Pasūtītāja pārstāvi un saskaņot turpmāko rīcību;
5.2.2. nekavējoties ziņot Pasūtītājam epastā: drosiba@lvm.lv par informācijas tehnoloģiju drošības incidentu un veikt visas tā novēršanai nepieciešamās darbības;
5.2.3. nodrošināt Pasūtītājam iespēju pastāvīgi uzraudzīt Darbu izpildes kvalitāti un drošību;
5.2.4. pēc Pasūtītāja pieprasījuma organizēt darba sanāksmes, sniegt informāciju par Darbu izpildes gaitu un statusu un novērst jebkuras nepilnības Darbu izpildē vai Nodevumos;
5.2.5. ievērot Pasūtītāja informācijas resursu drošības noteikumus; 
5.2.6. Darbu izpildē izmantot programmatūru atbilstoši tās licenču nosacījumiem un uzņemties pilnu atbildību par pieļautajiem pārkāpumiem; 
5.2.7. informēt Pasūtītāju par plānoto ceturkšņa Darbu izpildes iespējām, norādot potenciālos Darbu izpildes termiņus, iespējamos Darbu izpildes riskus un iesaistīto speciālistu Darba apjomu, nepieciešamības gadījumā rakstveidā lūdzot Pasūtītājam pārskatīt un/vai samazināt Darbu apjomu;
5.2.8. saglabāt ar Līguma izpildi saistīto dokumentāciju normatīvajos aktos noteiktajā kārtībā un pēc Pasūtītāja pieprasījuma sniegt Darbu kvalitātes novērtēšanai nepieciešamos dokumentus, ar Darbu izpildi saistītu informāciju un paskaidrojumus;
5.2.9. rakstveidā saskaņot ar Pasūtītāju apakšuzņēmēju, ja tāds tiek piesaistīts Līguma izpildē un nodrošināt tā atbilstību Ministru kabineta noteikumu Nr. 397 “Minimālās kiberdrošības prasības” prasībām un Līgumā noteiktajām drošības prasībām;
5.2.10. nekavējoties informēt Pasūtītāju e-pastā: drosiba@lvm.lv par atklātajām informācijas un komunikācijas tehnoloģiju produkta vai pakalpojuma ievainojamībām, to novēršanas pasākumiem un termiņiem;
5.2.11. informēt Pasūtītāju par potenciālu analītiķa vai programmētāja dīkstāvi vismaz divas nedēļas pirms dīkstāves iestāšanās;
5.2.12. saņemot no Pasūtītāja informāciju par kāda Darba steidzamību, piedāvāt Darbu izpildes paātrināšanu, samazinot prasības piegāžu kvalitātei (1. pielikums). Pušu vienošanos iekļauj Darba uzdevumā;
5.2.13. iesaistīt Līguma izpildē tikai ar Pasūtītāju rakstveidā saskaņotus apakšuzņēmējus, kas pārbaudīti atbilstoši Publisko iepirkumu likuma un citu uz šo Līgumu attiecināmo normatīvo aktu kārtībā
5.2.14. Ja Uzņēmējs Līguma darbības laikā plāno Līguma izpildei piesaistīt iepriekš nesaskaņotu personālu, tas pirms attiecīgā personāla nomaiņas rakstveidā veic saskaņojumu ar Pasūtītāju.
5.2.15. Uzņēmējam ir pienākums pēc Pasūtītāja pieprasījuma sniegt visu ar Līguma izpildi saistīto informāciju, t.sk. iesniegt iesaistītā personāla sarakstu. Ja Pasūtītājs, veic piesaistītā personāla atbilstības pārbaudi, Uzņēmējam ir pienākums nekavējoties pēc Pasūtītāja paziņojuma saņemšanas nodrošināt nesaskaņota personāla nepielaišanu pie Līguma izpildes, t.sk. pie jebkādas informācijas, kas saistīta ar Līguma izpildi;
5.2.16. Uzņēmējam ir pienākums Līguma izpildē izmantot tikai tehniskajā specifikācijā un Uzņēmēja piedāvājumā iesniegtas metodes, tehnoloģijas, programmatūru u.tml. Jebkādas atkāpes rakstveidā saskaņojamas ar Pasūtītāju;
5.2.17. Līguma izpildē piekļūt tikai Pasūtītāja saskaņotiem Pasūtītāja datiem, ievērojot noteiktās instruktāžas un pēc Līguma termiņa beigām dzēst Uzņēmēja rīcībā nonākušos datus vai tos atdot Pasūtītājam, dzēšot visas esošās kopijas, izņemot gadījumu, ja Līgums tiek pagarināts.   
5.3. Uzsākot Līguma izpildi, Puses vienojas par darbu organizēšanas pamatprincipiem, piemēram, Projekta organizēšanas sanāksmju regularitāti, lietotājstāstu un tehnisko darbu vērtēšanas principiem, un tos dokumentē protokolā. Puses šādā kārtībā noformē arī grozījumus. 
5.4. Ja vienas Puses saistību izpildes nokavējums (tikai tāds nokavējums, kas ietekmē otras Puses spējas izpildīt savas saistības) liedz otrai Pusei savlaicīgi izpildīt Darbus, Darbu izpildes termiņu pagarina par Puses nokavēto laika posmu. 
5.5. Puses ne vēlāk kā trīs darbdienu laikā rakstveidā paziņo otrai Pusei par visiem apstākļiem, kas ietekmē Līguma izpildi, tajā skaitā konfidenciālas informācijas aizsardzības pārkāpuma gadījumu, pārstāvju maiņu, rekvizītu maiņu, izpildinstitūcijas sastāva, patiesā labuma guvēja, nodokļu maksātāja statusa maiņu, reorganizāciju, likvidācijas vai maksātnespējas procesa uzsākšanu, un saskaņo turpmāko rīcību. Ja Puse par rekvizītu maiņu nav paziņojusi otrai Pusei vai nav to izdarījis savlaicīgi, otras Puses paziņojums uzskatāms par saņemtu. Šajos gadījumos Puses neveic Līguma grozījumus.
5.6. Puses vienojas, ka savas prasījuma tiesības izlietos personīgi, izņemot gadījumu, kad par prasījuma tiesību nodošanu noslēgta rakstveida vienošanās starp Pasūtītāju, cedentu un cesionāru.
5.7. Ja Uzņēmējs kavē Darba uzdevuma izpildes termiņu un Pasūtītājs nav veicis izmaiņas Darba uzdevumā, Uzņēmējs maksā Pasūtītājam līgumsodu 0,5% (nulle komats piecu procentu) apmērā no neizpildīto Darbu vērtības bez pievienotās vērtības nodokļa par katru nokavēto kalendāro dienu, bet kopumā ne vairāk par 10 procentiem no neizpildīto Darbu vērtības bez pievienotās vērtības nodokļa.
5.8. Ja Uzņēmējs neievēro Līguma noteikumus par Līguma izpildē iesaistīto Uzņēmēja speciālistu nomaiņu, Uzņēmējs maksā Pasūtītājam līgumsodu 500,00 EUR apmērā par katru pārkāpuma gadījumu. 
5.9. Ja Uzņēmējs pieļāvis Līgumā noteikto prasību attiecībā uz kiberdrošības ievērošanu pārkāpumu (t.sk., bet ne tikai – nesaskaņota apakšuzņēmēja vai personāla piesaiste Līguma izpildei, nepamatota Pasūtītāja datu iegūšana), Uzņēmējs maksā Pasūtītājam līgumsodu 1 000,00 EUR apmērā par katru pārkāpuma gadījumu.
5.10. Ja Pasūtītājs kavē Līguma 3.17. punktā noteikto rēķina apmaksas termiņu, Uzņēmējs var prasīt, lai Pasūtītājs maksā Uzņēmējam līgumsodu 1,0%(viens procents) apmērā no nokavētās maksājuma summas bez pievienotās vērtības nodokļa par katru nokavēto kalendāro dienu, bet kopumā ne vairāk par 10 procentiem no nokavētās maksājuma summas bez pievienotās vērtības nodokļa.
5.11. Ja Pasūtītājs vienpusēji atkāpjas no Līguma 4.3.1. – 4.3.4. punktā noteiktajā gadījumā, Uzņēmējs maksā Pasūtītājam līgumsodu 10 procentu apmērā no Līgumcenas. Piemērojot šajā Līguma punktā noteikto līgumsodu, citus Līguma 5. punktā paredzētos līgumsodus Pasūtītājs nepiemēro.
5.12. Pasūtītājs var vienpusēji aprēķināt un ieturēt no Uzņēmēja iesniegtā rēķina par izpildītajiem Darbiem jebkuru Pasūtītāja prasījumu, tai skaitā prasījumu, kas izriet no jebkura cita starp Pusēm noslēgta līguma, ja abu prasījumu priekšmeti ir vienādas šķiras. Par vienpusēju ieskaitu Pasūtītājs rakstveidā paziņo Uzņēmējam.
5.13. Līgumsodu par saistību neizpildi vispār prasa tādā apmērā, kādā tas pārsniedz zaudējumu summu. Līgumsoda piemērošana neatbrīvo Puses no pārējo ar šo Līgumu uzņemto vai no tā izrietošo saistību izpildes. 
5.14. Pasūtītāja aprēķināto līgumsodu samaksas termiņš ir 15 dienas pēc paziņojuma par līgumsoda aprēķināšanu parakstīšanas dienas, ja Pasūtītājs nav piemērojis ieskaitu vai Puses nav vienojušās citādi. Puses atlīdzina viena otrai nodarītos tiešos zaudējumus, kas radušies Puses, tās darbinieku vai piesaistīto trešo personu rīcības (darbības vai bezdarbības) rezultātā. Zaudējumu atlīdzība ierobežota ar Līguma 2.2. punktā noteikto līgumcenu, ja vien pārkāpums nav nodarīts ar ļaunu nolūku vai rupjas neuzmanības rezultātā.
5.15. Līgumsoda samaksa neatbrīvo vainīgo Pusi no pārējo ar šo Līgumu uzņemto vai no tā izrietošo saistību izpildes.

6. KONFIDENCIALITĀTE UN FIZISKU PERSONU DATU APSTRĀDE
6.1. Puse bez otras Puses iepriekšējas rakstiskas piekrišanas neizpauž konfidenciālu informāciju, kas iegūta no otras Puses Līguma un tās ietvaros noslēgtā Līguma darbības laikā. Uzņēmējs apņemas konfidenciālo informāciju izmantot tikai Līguma un tās ietvaros slēdzamo iepirkuma līgumu administrēšanai un veikt drošības pasākumus tās aizsardzībai. Līguma noteikumi neaizliedz Pusēm bez otra Puses iepriekšējas rakstiskas piekrišanas sniegt konfidenciālu informāciju trešajām personām, ja to paredz Latvijas Republikas normatīvie akti.
6.2. Par konfidenciālu informāciju Līguma izpratnē uzskata jebkādu informāciju, kas Pusēm vai to darbiniekiem kļuvusi zināma saistībā ar Līguma izpildi. Par konfidenciālu informāciju Līguma izpratnē neuzskata informāciju:
6.2.1. kas Pusēm bija likumīgi zināma pirms otra Puse to iesniedza;
6.2.2. kuru Puse pati izstrādājusi, radījusi, nebalstoties uz otras Puses iesniegtu informāciju;
6.2.3. kura nokļuvusi publiskajā telpā, nepārkāpjot Līguma noteiktās konfidencialitātes saistības.
6.3. Puses nodrošina Līgumā noteikto konfidencialitātes noteikumu ievērošanu no savu darbinieku puses. Ja Līguma darbības laikā Pusei kļūst zināms neatļauts konfidenciālās informācijas izpaušanas gadījums, Puse nekavējoties rakstiski informē par to otru Pusi.
6.4. Konfidencialitātes noteikumiem nav laika ierobežojuma un uz tiem neattiecas Līguma darbības termiņš. 
6.5. Pasūtītāja interesēs un uzdevumā Līguma izpildē Uzņēmējs apstrādā noteiktus no Pasūtītāja vai pakalpojuma sniegšanas rezultātā saņemtos personas datus Eiropas Parlamenta un padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē.
6.6. Uzņēmējs veic apstrādi godīgi un saskaņā ar normatīvajiem aktiem, tajā skaitā Vispārīgās datu aizsardzības regulu, 2025.gada 25.jūnija Ministru kabineta noteikumiem Nr. 397 “Minimālās kiberdrošības prasības”,  Līgumu un Pasūtītāja norādījumiem. Uzņēmējs neizmanto personas datus savām vajadzībām vai citiem, no Līguma tieši neizrietošiem, mērķiem.
6.7. Konfidenciālas informācijas un Fizisko personas datu obligāto tehnisko aizsardzību Uzņēmējs īsteno ar fiziskiem un loģiskiem aizsardzības līdzekļiem, nodrošinot: 
6.7.1. aizsardzību pret fiziskās iedarbības radītu personas datu un konfidenciālas informācijas apdraudējumu; 
6.7.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
6.8. Apstrādājot datus, Uzņēmējs jo īpaši:
6.8.1. nodrošina lietotāju un piekļuves tiesību pārvaldības procedūras;
6.8.2. nodrošina kiberrisku un kiberincidentu pārvaldības  procesus;
6.8.3. ievieš un uztur tehnoloģiskos IKT risinājumus kiberdrošības pārvaldībai – piekļuves tiesību, tīklu, žurnālfailu, rezerves kopiju pārvaldībai, datu šifrēšanai pārraidei publiskajos datu pārraides un IKT infrastruktūras bezvadu tīklos;
6.8.4. nodrošina līguma izpildē iesaistīto darbinieku apmācības kiberdrošības jautājumos;
6.8.5. ievieš un pārvalda darbību uzskaites procesu, kas nodrošina iespēju izsekot  Uzņēmēja darbinieku  piekļuvi un personas datu, konfidenciālas informācijas apstrādes notikumus un pamatojumu;
6.8.6. droši uzglabā, izmanto un iznīcina datu glabāšanas līdzekļus, lai tie nav pieejami ar līguma izpildi nesaistītām personām;
6.8.7. veicot personas datu un konfidenciālas informācijas pārnešanu/pārsūtīšanu, izmanto  šifrētu datu savienojumu; 
6.8.8. Pasūtītāja personas datus un konfidenciālu informāciju neuzglabā trešās puses pārvaldītos resursos, ja vien trešā puse nav tieši atrunāta Līgumā.
6.9. Uzņēmējs apstrādā personas datus un konfidenciālu informāciju tikai tādā apmērā un laika periodā, kamēr tas nepieciešams, lai izpildītu Līgumu.
6.10. Uzņēmējs nodrošina, ka visus datus, ko tas apstrādā Līguma izpildes ietvaros, tas uzglabā Eiropas Savienības, Eiropas Ekonomiskās zonas dalībvalstī.
6.11. Uzņēmējs, ņemot vērā Līguma izpildē paredzētos personas datu un konfidenciālas informācijas apstrādes procesus, uzņemas atbildību par attiecīgu personas datu un konfidenciālas informācijas apstrādes tehnisko un organizatorisko prasību ieviešanu saskaņā ar normatīvajos aktos noteikto kārtību un paredz šo prasību nepārtrauktu pārskatīšanu, lai nodrošinātu nepārtrauktu apstrādes sistēmu un pakalpojumu konfidencialitāti, integritāti, pieejamību un noturību.
6.12. Uzņēmējs paziņo Pasūtītājam par jebkuru notikušu vai iespējamu personas datu aizsardzības pārkāpumu vai Līgumā noteikto konfidenciālās informācijas aizsardzības režīma neievērošanas gadījumu nekavējoties, bet ne vēlāk kā 24 stundu laikā no brīža, kad personas datu vai konfidenciālas informācijas aizsardzības pārkāpums atklāts, nosūtot informāciju uz elektroniskā pasta adresi: drosiba@lvm.lv un Līguma 9.3.2. punktā noteiktajam Pasūtītāja pārstāvim.
6.13. Uzņēmējam aizliegts veidot Pasūtītāja iekārtās esošo datu vai citas informācijas kopijas uz saviem vai trešo personu datu nesējiem jebkādā formā, ja šādas kopijas veidošana nav nepieciešama vai adekvāta Darbu izpildei.
6.14. Uzņēmējs līdz ar Līguma darbības termiņa beigām nodrošina visu Līguma izpildes laikā savu programmu vidēs un iekārtās Pasūtītāja uzkrāto personas datu un konfidenciālas informācijas dzēšanu vai vismaz neatgriezenisku anonimizāciju, izņemot, ja Uzņēmējs definē noteikta veida personas datu vai konfidenciālas informācijas turpmāku glabāšanu saskaņā ar noteiktu Uzņēmēja leģitīmo interesi. Uzņēmējs garantē, ka glabāšanas periodā personas datus un konfidenciālu informāciju neizmantos citiem mērķiem, kā arī ievēros visas normatīvajos aktos noteiktās tehniskās un organizatoriskās prasības attiecībā uz personas datu un konfidenciālas informācijas glabāšanu un iznīcināšanu. Par jebkādu personas datu glabāšanu saistībā ar Uzņēmēja leģitīmajām interesēm pēc Līguma darbības termiņa beigām Uzņēmējs atbild kā pārzinis saskaņā ar Vispārīgās datu aizsardzības regulas prasībām.
6.15. Līguma noslēgšanas brīdī Uzņēmējs fiziskas personas datu apstrādē nav piesaistījis papildu apstrādātāju. Uzņēmējs ir tiesīgs piesaistīt papildu apstrādātāju Līguma izpildes ietvaros tikai ar Pasūtītāja rakstisku atļauju, pirms tam rakstveidā iesniedzot attiecīga satura iesniegumu, kurā visa starpā norādīta informācija par papildu apstrādātājam nododamajiem personas datiem un tā paredzēto personas datu apstrādi. Saņemot šādu atļauju, Uzņēmējs ievēro Vispārīgās datu aizsardzības regulas 28. panta otrās un ceturtās daļas noteikumus. 
6.16. Uzņēmējs līgumā ar piesaistīto papildu apstrādātāju nosaka prasības, kuras ir identiskas Līguma saturam un prasībām. Uzņēmējs ir tieši atbildīgs par tā piesaistītā papildu apstrādātāja veiktā personas datu apstrādes procesa atbilstību Līguma noteikumiem un Vispārīgās datu aizsardzības regulas prasībām.
6.17. Uzņēmējs nodrošina, ka personas datu un konfidenciālas informācijas apstrādē iesaistītais personāls neapstrādā personas datus un konfidenciālu informāciju citādi, kā noteikts Līgumā. Uzņēmējs fiziskas personas datu un konfidenciālas informācijas apstrādē iesaistītajiem darbiniekiem nosaka identiskas konfidencialitātes un datu aizsardzības prasības, kādas noteiktas Līgumā.
6.18. Uzņēmējs nodrošina, ka pie Pasūtītāja nodotajiem personas datiem un konfidenciālas informācijas var piekļūt tikai tie darbinieki, kuri iesaistīti Līguma izpildē. Uzņēmējs uzrauga un nodrošina fizisko personas datu un konfidenciālas informācijas apstrādē iesaistīto darbinieku regulāru informēšanu un apmācību par drošības un aizsardzības prasībām personas datu un konfidenciālas informācijas apstrādē.
6.19. Uzņēmējs bez Pasūtītāja atsevišķas rakstiskas piekrišanas Līguma izpildē neizmanto programmas rīkus vai datu reģistrēšanas, glabāšanas servisus un citus līdzīgus pakalpojumus, ja to izmantošana paredz no Pasūtītāja iegūto personas datu un konfidenciālas informācijas nodošanu uz trešajām valstīm.
6.20. Uzņēmējs, ciktāl tas ir iespējams, ņemot vērā apstrādes būtību, palīdz Pasūtītājam ar atbilstīgiem tehniskiem un organizatoriskiem pasākumiem, kas nodrošina, ka Pasūtītājs var izpildīt savus pienākumus, kas nepieciešami Vispārīgās datu aizsardzības regulas III nodaļā paredzēto datu subjekta tiesību īstenošanai, tajā skaitā sniedz Pasūtītājam visu nepieciešamo informāciju, lai informētu datu subjektu par tā datu apstrādes norisi.
6.21. Uzņēmējs nekavējoties informē Pasūtītāju par tiesībsargājošo iestāžu pieprasījumiem.
6.22. Uzņēmējs nekavējoties informē Pasūtītāju par jebkuru pieprasījumu, kas tiešā veidā saņemts no datu subjekta un par kuru Uzņēmējs nav pilnvarots sniegt atbildi.
6.23. Uzņēmējs nekavējoties informē Pasūtītāju, ja tā ieskatā kāds Līguma noteikums ir pretrunā ar regulu vai citiem Eiropas Savienības vai dalībvalstu datu aizsardzības noteikumiem.
6.24. Pasūtītājs var Līguma darbības laikā pieprasīt Uzņēmējam informāciju un pierādījumus, kas apliecina Līguma saistību izpildi. 
6.25. Uzņēmējs atbild par Līguma izpildē iesaistītā Uzņēmēja un apakšuzņēmēja personāla datu apstrādes tiesiskā pamata nodrošināšanu atbilstoši normatīvo aktu prasībām.
6.26. Pasūtītājs var Līguma darbības laikā pieprasīt Uzņēmējam informāciju un pierādījumus, kas apliecina Līguma saistību izpildi.
6.27. Uzņēmējs apliecina, ka ir informēts un apzinās, ka Pasūtītājs apstrādā Līguma izpildē iesaistītā Uzņēmēja un apakšuzņēmēja personāla personas datus Līguma saistību izpildei un normatīvajos aktos noteikto Pasūtītāja saistību izpildei. Papildu informācija par personas datu apstrādi norādīta Pasūtītāja privātuma politikā, kas pieejama tīmekļvietnē: https://www.lvm.lv/privatuma-politika. Uzņēmējs apliecina, ka Līguma izpildē iesaistītais Uzņēmēja un apakšuzņēmēja personāls ir informēts par tā personas datu apstrādi, nodošanu apstrādei Pasūtītājam un apstrādes kārtību.

7. [bookmark: Ref149891952][bookmark: _Hlk100034268]Autortiesības
7.1. [bookmark: Ref142994469]Visu Līguma izpildes ietvaros izmantoto Standartprogrammatūru, tas ir, trešo personu programmatūras autora tiesības saglabā Standartprogrammatūras ražotāji.
7.2. [bookmark: Ref142994484][bookmark: _Ref279653489]Autora mantiskās tiesības uz Līguma izpildes rezultātā radītajiem autortiesību objektiem, kas noteiktas Autortiesību likuma 15. panta otrajā daļā, pāriet Pasūtītājam pēc rēķina apmaksas.
7.3. Uzņēmējs ir pilnībā atbildīgs par to, ka starp Uzņēmēju un apakšuzņēmēju (ja piesaistīts) un Uzņēmēja darbiniekiem un apakšuzņēmēju darbiniekiem (ja piesaistīti) ir atbilstoši normatīvo aktu prasībām noformētas autoru personiskās un mantiskās tiesības un tas neradīs Pasūtītājam nekādu risku saistībā ar autortiesībām programmatūras izmantošanas laikā.
7.4. Pasūtītājs saņem tiesības uz visiem, tajā skaitā grafiskajiem un/vai tekstuālajiem, un/vai audiovizuālajiem (ar vai bez skaņas pavadījuma) autortiesību objektiem, jebkādā fiksācijas veidā.
7.5. Pasūtītājs saņem autora mantiskās tiesības uz neierobežotu laiku un var tās izlietot visā pasaulē.
7.6. Autora personiskās tiesības (Autortiesību likuma 14. pants) uz Līguma izpildes rezultātā radītajiem autortiesību objektiem pieder Uzņēmējam. Uzņēmējs apņemas nodrošināt šo tiesību neizmantošanu tādā veidā, kas varētu traucēt Pasūtītājam saskaņā ar Līguma priekšmeta lietošanu. 
7.7. Pasūtītājs var brīvi rīkoties ar Pasūtītāja īpašumā nodotiem Līguma izpildes rezultātā radītajiem autortiesību objektiem, tajā skaitā nodot to trešajām personām izmantošanai.
7.8. Uzņēmējs apliecina, ka neizmantos autora personiskās tiesības tādā veidā, kas padarītu Līguma izpildes rezultātā radīto autortiesību objektu izmantošanu apgrūtinātu vai neiespējamu.
7.9. Uzņēmējs piekrīt, ka Pasūtītājs var bez papildu atlīdzības reproducēt, tulkot, adaptēt vai jebkādi citādi pārveidot, grozīt vai papildināt Līguma izpildes rezultātā radītos autortiesību objektus. Uzņēmējs piekrīt, ka Pasūtītājs Līguma izpildes rezultātā radītos autortiesību objektus var nodot trešajām personām ar šajā Līguma punktā noteiktajām Pasūtītāja tiesībām.
7.10. Uzņēmējs apliecina, ka Līgumcenā ietvertais maksājums par Līguma izpildes rezultātā radītajiem Darbiem ir visaptverošs un ietver maksājumu par visiem iespējamajiem Darba vai to daļu izmantošanas veidiem un reizēm.
7.11. Uzņēmējs apliecina, ka Uzņēmējs pārstāv Līguma izpildes rezultātā radīto Darbu autoru, un/vai Līguma izpildes rezultātā radītajiem autortiesību objektiem izmantota darba un/vai tā daļas autoru, pamatojoties uz darba autora neatsaucamu licenci un pilnvarojumu Uzņēmējam izmantot darba autoru attiecībā uz autora personiskajām un mantiskajām tiesībām.
7.12. Uzņēmējs apliecina, ka līgumā, kas noslēgts starp Uzņēmēju un darba autoru, ir noteikts, ka darba autors neatsaucami licencē un pilnvaro Uzņēmēju pārstāvēt darba autoru visos jautājumos, kas saistīti ar autora personisko un mantisko tiesību aizstāvēšanu un izlietošanu un tas nosaka Līgumam atbilstošu autortiesību regulējumu starp Uzņēmēju un darba autoru.
7.13. Uzņēmējs apliecina, ka Darba dokumentācijā nav izmantots tāds darbs, kura autors nav licencējis un pilnvarojis Uzņēmēju pārstāvēt autoru attiecībā uz autora personiskajām un mantiskajām tiesībām.
7.14. Ar Līguma parakstīšanas brīdi Uzņēmējs uzņemas atbildību par trešo personu autortiesību pārkāpumiem, kas varētu rasties saistībā ar Darba dokumentāciju, kuru Uzņēmējs nodevis Pasūtītāja īpašumā.
7.15. Uzņēmējs atbild arī par visiem zaudējumiem, kas radušies Pasūtītājam, ja darba un/vai darba dokumentācijā izmantotā darba autors atsauc savu darbu un/vai izmanto savas tiesības uz pretdarbību.
7.16. Uzņēmējs atbild par jebkurām trešo personu prasībām (tajā skaitā pret Pasūtītāju), kas ir saistītas ar autortiesībām uz darbu un/vai tā daļām. Uzņēmējs atbild par jebkādiem zaudējumiem no trešo personu prasībām, kas ir saistītas ar autortiesībām uz darba un/vai darba dokumentācijā izmantotajiem autoru darbiem un/vai to daļām. Uzņēmējs maksā Pasūtītājam jebkādu zaudējumu atlīdzību par autortiesību pārkāpumiem, kas radušies Uzņēmēja darbības vai bezdarbības dēļ sakarā ar Pasūtītājam izmantošanai nodoto darbu.
7.17. Uzņēmējs apņemas patstāvīgi un par saviem līdzekļiem risināt jebkādus strīdus ar trešajām personām tiesā par Autortiesību likumā noteikto autora personisko tiesību un/vai autora mantisko tiesību piederību un/vai pārkāpumiem, neiesaistot Pasūtītāju nevienā no šādiem strīdiem.
7.18. Līgumā izmantotie jēdzieni attiecībā uz autortiesībām atbilst Autortiesību likumam.
7.19. Uzņēmējs atzīts kā darba autors tādā mērā, cik Uzņēmējs to ir veicis. Uzņēmējs var jebkurā brīdī atteikties/atsaukt savu autorību.
8. [bookmark: _Hlk110239700]NEPĀRVARAMA VARA 
8.1. Ja viena vai otra Puse nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde,  Puses rakstiski vienojoties, saistību izpildes termiņš tiek pagarināts par laiku, kas vienāds ar minēto apstākļu izraisīto aizkavēšanos.
8.2. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējuma atlīdzināšanu. 
8.3. Pusei, kurai kļuvis neiespējami izpildīt saistības minēto apstākļu dēļ, 5 (piecu) dienu laikā jāpaziņo otram otrai Pusei par šādu apstākļu rašanos vai izbeigšanos.

9. PERSONĀLA UN APAKŠUZŅĒMĒJU NOMAIŅA UN PIESAISTE
9.1. Līguma 3. pielikumā norādīts Līguma izpildē iesaistītā personāla un apakšuzņēmēju saraksts. Izmaiņas Līguma 3. pielikumā Puses veic, ievērojot Līguma 9.2. punktā noteikto kārtību. 
9.2. Uzņēmējs veic Līguma 3. pielikumā norādītā personāla un apakšuzņēmēju nomaiņu un papildu personāla un apakšuzņēmēju iesaistīšanu Līguma izpildē tikai ar Pasūtītāja rakstveida saskaņojumu šādā kārtībā un gadījumos:
9.2.1. pirms attiecīgā speciālista un apakšuzņēmēja nomaiņas un/vai papildu speciālista un apakšuzņēmēja iesaistīšanas Līguma izpildē Uzņēmējs iesniedz Pasūtītājam:
9.2.1.1. iesniegumu, kurā norāda:
- iesnieguma autoru;
- Līguma reģistrācijas numuru;
- nomaināmo vai papildus piesaistāmo apakšuzņēmēju (nosaukums/ vārds, uzvārds, reģistrācijas numurs/ nodokļu maksātāja reģistrācijas kods) un apakšuzņēmējam nododamo pakalpojumu vērtību euro;
- nomaināmo vai papildus piesaistāmo speciālistu (vārds, uzvārds, personas kods), kā arī Uzņēmēja un attiecīgā speciālista savstarpējo attiecību tiesisko statusu (Uzņēmēja darbinieks, apakšuzņēmējs vai apakšuzņēmēja darbinieks);
 9.2.1.2. dokumentu, kas apliecina apakšuzņēmēja resursu pieejamību Līguma izpildei (ja piesaista apakšuzņēmēju).
9.2.2. Pasūtītājs izvērtē Uzņēmēja iesniegumā norādīto informāciju un pievienotos dokumentus, un pieņem lēmumu atļaut vai atteikt Līguma 3. pielikumā norādītā personāla un apakšuzņēmēju nomaiņu un/vai papildu personāla un apakšuzņēmēju piesaistīšanu Līguma izpildē. 
9.2.3. Pasūtītājs nepiekrīt speciālista nomaiņai vai jauna speciālista piesaistei, ja pastāv kāds no šādiem nosacījumiem:
9.2.3.1. iesniegumā nav norādīta Līguma 9.2.1.1. punktā noteiktā informācija;
9.2.3.2. speciālists neatbilst Konkursa nolikuma 6. punktā personālam izvirzītajām prasībām vai tam nav vismaz tādas pašas kvalifikācijas kā speciālistam, uz kādu Uzņēmējs atsaucies, apliecinot pretendenta vai piedāvājuma atbilstību Konkursa nolikumā noteiktajām prasībām;
9.2.3.3. Pasūtītājs konstatē, ka speciālists pārkāpj Ministru kabineta noteikumu Nr. 397 “Minimālās kiberdrošības prasības” 86.punktā noteiktos ierobežojumus vai saņemts negatīvs kompetentās valsts drošības iestādes atzinums saskaņā ar noteikumu 4. nodaļā   noteikto;
9.2.4. Pasūtītājs nepiekrīt apakšuzņēmēju nomaiņai vai jauna apakšuzņēmēja piesaistei, ja pastāv kāds no šādiem nosacījumiem:
9.2.4.1. apakšuzņēmējs neatbilst Konkursa nolikumā apakšuzņēmējiem izvirzītajām prasībām;
9.2.4.2. uz apakšuzņēmēju, kura veicamo darbu vērtība ir lielāka par 10 000.00 euro attiecināms kāds no Konkursa nolikumā noteiktajiem apakšuzņēmēju izslēgšanas iemesliem;
9.2.4.3. grozījumi Līguma 2. pielikumā, ja tos izdarītu Konkursa tehniskajā piedāvājumā, ietekmētu Uzņēmēja piedāvājuma izvēli Konkursā;
9.2.4.4. nomaina apakšuzņēmēju, uz kura iespējām Uzņēmējs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību Konkursa nolikumā noteiktajām prasībām, vai lēmuma pieņemšanas dienā uz to attiecas kāds no Konkursa nolikumā noteiktajiem izslēgšanas iemesliem;
9.2.4.5.  Pasūtītājs konstatē, ka apakšuzņēmējs pārkāpj Ministru kabineta noteikumu Nr. 397 “Minimālās kiberdrošības prasības” 86.punktā noteiktos ierobežojumus vai saņemts negatīvs kompetentās valsts drošības iestādes atzinums saskaņā ar noteikumu 4.nodaļā noteikto;
9.2.4.7. iesniegumā nav norādīta Līguma 9.2.1.1. punktā noteiktā informācija un/vai nav pievienots Līguma 9.2.1.2. punktā noteiktais dokuments, kas nepieciešams lēmuma pieņemšanai.
9.2.5. Pasūtītājs, nosūtot rakstveida paziņojumu, informē Uzņēmēju par pieņemto lēmumu piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. 
9.3.   Uzņēmējs atbild par piesaistītā personāla un apakšuzņēmēja izpildītajiem Darbiem, tai skaitā darbības vai bezdarbības rezultātā nodarīto zaudējumu un/vai radīto kaitējumu atlīdzību.
9.4.   Uzņēmējs nodrošina, ka Līguma 2. pielikumā norādītā personāla kvalifikācija ir atbilstoša Darbu izpildes specifikai un, ka Līguma izpildē iesaistītie apakšuzņēmēji un to personāls ir informēts par Līguma noteikumiem un Pasūtītāja izvirzītajām prasībām Darbu izpildei.

10. DOMSTARPĪBAS UN STRĪDI
10.1. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā.
10.2. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību tiks galīgi izšķirts pēc prasītāja izvēles Baltijas starptautiskajā šķīrējtiesā saskaņā ar tās reglamentu viena šķīrējtiesneša sastāvā vai Latvijas Republikas tiesā saskaņā ar Latvijas Republikas normatīvajiem tiesību aktiem. Saskaņā ar Šķīrējtiesu likuma noteikumiem par šķīrējtiesas līgumu (13.panta trešā daļa), pirms iepirkuma līguma noslēgšanas puses var vienoties par strīdu izskatīšanas kārtību valsts tiesā.

11.  CITI NOTEIKUMI
11.1. Visi papildinājumi un izmaiņas Līguma tekstā ir izdarāmas rakstiski un ir spēkā tikai pēc to abpusējas parakstīšanas.
11.2. Bankas konta maiņa ir iespējama tikai ar abu Pušu abpusēju vienošanos
11.3. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja abas Puses pirms šajā Līgumā paredzēto saistību tiesību nodošanas citai personai par to rakstiski vienojas vai, ja kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā. Pusei, kuras saistības un tiesības tiek pārņemtas, ir pienākums nekavējoties elektroniski uz Līguma rekvizītos norādīto elektroniskā pasta adresi un 3 (trīs) kalendāro dienu laikā rakstiski informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.
11.4. Puses apņemas neizpaust jebkādu informāciju, kas saistīta ar Līgumu, kā arī cita veida konfidenciālu informāciju par otras puses pakalpojumiem un darbību, kas tām kļuvusi zināma par otru pusi saistībā ar pienākumu izpildi un pušu sadarbību, kā Līguma darbības laikā, tā arī pēc darbības izbeigšanās, izņemot tiesību aktos noteiktajos gadījumos un kārtībā.
11.5. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Uzņēmējs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Uzņēmēja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par nosūtītiem.
11.6. Uzņēmējs līdz ar Līguma darbības termiņa beigām nodrošina visu Līguma izpildes laikā savu programmu vidēs un iekārtās Pasūtītāja uzkrāto personas datu un konfidenciālas informācijas dzēšanu vai vismaz neatgriezenisku anonimizāciju, izņemot, ja Uzņēmējs definē noteikta veida personas datu vai konfidenciālas informācijas turpmāku glabāšanu saskaņā ar noteiktu Uzņēmējja leģitīmo interesi. Uzņēmējs garantē, ka glabāšanas periodā personas datus un konfidenciālu informāciju neizmantos citiem mērķiem, kā arī ievēros visas normatīvajos aktos noteiktās tehniskās un organizatoriskās prasības attiecībā uz personas datu un konfidenciālas informācijas glabāšanu un iznīcināšanu. Par jebkādu personas datu glabāšanu saistībā ar Uzņēmēja leģitīmajām interesēm pēc Līguma darbības termiņa beigām Uzņēmējs atbild kā pārzinis saskaņā ar Vispārīgās datu aizsardzības regulas prasībām.
11.6.1. Uzņēmēja pārstāvji:
11.6.1.1.  Projekta vadītājs (Vārds uzvārds), tālr. Nr.________, elektroniskā pasta adrese _________;
11.6.1.2. _________ (Vārds uzvārds), tālr. Nr.________, elektroniskā pasta adrese _________.
11.6.2. Pasūtītāja pārstāvji: 
11.6.2.1. Projekta vadītājs: (Vārds uzvārds), tālr. Nr.________, elektroniskā pasta adrese _________;
11.6.2.2. Atbildīgais par Līguma izpildi: (Vārds uzvārds), tālr. Nr.________, elektroniskā pasta adrese _________.
11.6.3. Pušu pārstāvji risina ar Līguma izpildi saistītus organizatoriskus jautājumus, izsniedz Darba uzdevumus, veic grozījumus Darba uzdevumā, pieņem Darbus un paraksta Darba uzdevumus, Darbu pieņemšanas – nodošanas aktus, Uzturēšanas pakalpojuma kvalitātes pārskatus un Līguma izpildes gaitas protokolus.
11.7. [bookmark: _Hlk133232744]Parakstot  vienošanos, Puses var grozīt Līgumā norādīto bankas kontu.
11.8. Grozījumi Līgumā veicami Publisko iepirkumu likuma 61. punktā noteiktajā kārtībā. 
11.9. Līgums izstrādāts latviešu valodā un tam piemērojami Latvijas Republikas normatīvie akti.
11.10. Līgums izstrādāts un parakstīts elektroniski ar drošu elektronisko parakstu, kas satur laika zīmogu.
11.11. Līgumam pievienoti trīs pielikumi: 
1. pielikums – Tehniskā specifikācija;
2. pielikums – Uzņēmēja finanšu piedāvājums;
3. pielikums – Līguma izpildē iesaistītā personāla un apakšuzņēmēju saraksts.

